8. การจัดการ

บริษัท ไทยเซ็นทรัลเคมี จำกัด (มหาชน) ตระหนักถึงความสำคัญของการกำกับดูแลกิจการที่ดี
และการบริหารจัดการด้วยความโปร่งใสว่าจะช่วยเพิ่มความสามารถในการแข่งขัน
และประสิทธิภาพในการจัดการ ส่งผลให้องค์กรมีการเติบโตอย่างยั่งยืนและมีเสถียรภาพ
การที่บริษัทฯ ได้จัดให้มีระบบการบริหารจัดการที่ดี มีคณะกรรมการและผู้บริหารที่มีวิสัยทัศน์
รับผิดชอบต่อการตัดสินใจและการกระทำของตนเอง สามารถชี้แจงและอธิบายได้
ความรับผิดชอบในการปฏิบัติหน้าที่ ยุติธรรม และ ซื่อสัตย์ รับผิดชอบต่อหน้าที่
การดำเนินงานอย่างโปร่งใส ตลอดจนการสร้างกลไกควบคุมและถ่วงดุลอำนาจ
เพื่อให้การบริหารงานเป็นไปอย่างโปร่งใสตรวจสอบได้ คณะกรรมการบริษัทฯ
จะร่วมกันดูแลให้คำแนะนำและพัฒนาทุกระบบเพื่อให้เป็นไปตามนโยบายและกลยุทธ์ที่วางไว้
การเคารพในสิทธิความเท่าเทียมกันของผู้ถือหุ้น และการมีความรับผิดชอบต่อผู้มีส่วนได้เสีย
เป็นปัจจัยสำคัญในการสร้างมูลค่าเพิ่มให้แก่บริษัทฯ และผลตอบแทนสูงสุดให้แก่ผู้ถือหุ้นในระยะยาว

ดังนั้น ตลอดปี 2555 บริษัทฯ
ได้ปฏิบัติตามหลักการกำกับดูแลกิจการที่ดีสำหรับบริษัทจดทะเบียนของตลาดหลักทรัพย์แห่งประเทศไทย
ซึ่งครอบคลุมเนื้อหา 5 หมวด โดยสรุปดังนี้

  1. สิทธิของผู้ถือหุ้น

  2. การปฏิบัติต่อผู้ถือหุ้นอย่างเท่าเทียมกัน

  3. บทบาทของผู้มีส่วนได้เสีย

  4. การเปิดเผยข้อมูลและความโปร่งใส

  5. ความรับผิดชอบของคณะกรรมการ

1. สิทธิของผู้ถือหุ้น

บริษัท ไทยเซ็นทรัลเคมี จำกัด (มหาชน) ตระหนักและให้ความสำคัญต่อสิทธิที่ผู้ถือหุ้นพึงได้รับ
ซึ่งจะทำให้ผู้ถือหุ้นไว้วางใจ และมั่นใจในการลงทุนในบริษัท
โดยกำหนดนโยบายและการดำเนินการเพื่อรักษาสิทธิพื้นฐานที่ผู้ถือหุ้นพึงได้รับโดยเท่าเทียมกันของผู้ถือหุ้นทุกรายอย่างเป็นธรรม
ตามข้อบังคับของบริษัท และกฎหมายที่เกี่ยวข้อง ทั้งการมีส่วนแบ่งในผลกำไร
และเงินปันผลอย่างเท่าเทียมกัน สิทธิในการเข้าร่วมประชุมผู้ถือหุ้น
สิทธิในการมอบฉันทะให้บุคคลอื่นเข้าประชุมและออกเสียงลงคะแนนแทน
สิทธิในการแสดงความเห็นและซักถามในการประชุมผู้ถือหุ้น
สิทธิที่จะได้รับสารสนเทศอย่างเพียงพอและทันเวลา รวมทั้งมีการจัดการที่เหมาะสม มีประสิทธิภาพ
โดยบริษัทฯ ได้ดำเนินการเพื่อส่งเสริมสิทธิของผู้ถือหุ้น ดังนี้

1.1 จัดส่งหนังสือเชิญประชุมผู้ถือหุ้นและเอกสารประกอบให้แก่ผู้ถือหุ้น
เป็นการล่วงหน้าอย่างเพียงพอ ครบถ้วน โดยในปี 2554 ที่ผ่านมานั้น
บริษัทได้มีการจัดส่งเอกสารและข้อมูลที่เกี่ยวข้องกับการประชุมผู้ถือหุ้นผ่านทางบริษัทศูนย์รับฝากหลักทรัพย์ฯ
ในฐานะนายทะเบียนบริษัท เป็นระยะเวลา 7 วัน ก่อนวันประชุมผู้ถือหุ้น
และอำนวยความสะดวกต่างๆ ในการประชุม
อีกทั้งเพิ่มช่องทางให้ผู้ถือหุ้นได้รับทราบข้อมูลการประชุมอย่างรวดเร็วผ่านทางเว็บไซต์ของบริษัทฯ
และจัดส่งเผยแพร่สำเนารายงานการประชุมให้แก่ผู้ถือหุ้นภายในระยะเวลาที่เหมาะสม

1.2
เปิดโอกาสให้ผู้ถือหุ้นได้ส่งคำถามและเสนอวาระการประชุมในการประชุมผู้ถือหุ้นล่วงหน้าก่อนการประชุม
โดยผู้ถือหุ้นสามารถส่งคำถามหรือเสนอวาระการประชุมมายังบริษัทได้โดยตรงหรือผ่านทางเว็บไซท์ของบริษัทก็ได้

1.3 สำหรับผู้ถือหุ้นที่ไม่สะดวกเข้าร่วมประชุมด้วยตนเอง
สามารถมอบฉันทะให้กรรมการที่เป็นอิสระคนใดคนหนึ่ง หรือประธานกรรมการ
หรือกรรมการผู้จัดการ หรือบุคคลใด ๆ เข้าประชุมและลงคะแนนเสียงแทน

1.4 ในการลงคะแนนเสียงเลือกตั้งกรรมการในที่ประชุมผู้ถือหุ้น
บริษัทเสนอชื่อกรรมการให้ผู้ถือหุ้นลงคะแนนเป็นรายคนไป
ทั้งนี้เพื่อเปิดโอกาสให้ผู้ถือหุ้นมีสิทธิในการเลือกกรรมการที่ต้องการได้อย่างแท้จริง

1.5 จัดให้มีการดำเนินการเผยแพร่ข้อมูลข่าวสารที่เกี่ยวข้องให้แก่ผู้ถือหุ้นในเวลาที่เหมาะสม
เพื่อใช้ในการพิจารณาตัดสินใจได้อย่างมีประสิทธิผล
โดยมีการเปิดเผยข้อมูลตามระเบียบปฏิบัติผ่านช่องทางตลาดหลักทรัพย์แห่งประเทศไทย
สื่อหรือสิ่งพิมพ์ต่างๆ รวมทั้งเว็บไซต์ของบริษัทฯ

1.6 เปิดเผยโครงสร้างการถือหุ้นในบริษัทย่อยและบริษัทร่วมอย่างชัดเจน
เพื่อให้ผู้ถื้อหุ้นมั่นใจว่ามีโครงสร้างการดำเนินงานที่มีความโปร่งใสและตรวจสอบได้

1.7 จัดให้ผู้ลงทุนรายย่อยที่สนใจในกิจการบริษัทฯ
เข้าเยี่ยมชมกิจการและสามารถติดต่อขอข้อมูลโดยตรงจากเลขานุการบริษัทฯ หรือ
หน่วยงานนักลงทุนสัมพันธ์

2. การปฏิบัติต่อผู้ถือหุ้นอย่างเท่าเทียมกัน

บริษัทฯ ให้ความสำคัญและดูแลให้มีการปฏิบัติต่อผู้ถือหุ้นทุกรายอย่างเท่าเทียมกันและเป็นธรรม
โดยได้ดำเนินการต่าง ๆ ดังต่อไปนี้

2.1 จัดให้มีกระบวนการประชุมผู้ถือหุ้นที่โปร่งใสและมีประสิทธิภาพ
โดยดำเนินการประชุมผู้ถือหุ้นและพิจารณาลงคะแนนเสียงตามลำดับระเบียบวาระที่ได้แจ้งไว้ในหนังสือเชิญประชุม

2.2 ในการประชุมผู้ถือหุ้น กรรมการและผู้บริหารของบริษัทฯ ได้เข้าร่วมประชุมโดยพร้อมเพรียงกัน
เพื่อให้ผู้ถือหุ้นได้ซักถามและรับฟังความคิดเห็นหรือคำแนะนำที่เกี่ยวกับการดำเนินธุรกิจของบริษัท
ในปี 2555 บริษัทฯ ได้จัดการประชุมสามัญผู้ถือหุ้นครั้งที่ 40 เมื่อวันที่ 30 มีนาคม 2555
ระหว่างเวลา 10.00 น.ถึง 14.00 น. และการประชุมวิสามัญผู้ถือหุ้นครั้งที่ 1/2555 เมื่อวันที่
20 มิถุนายน 2555 ระหว่างเวลา 10.00 น. ถึง 12.05 น.
การพิจารณาและการลงคะแนนเสียงเป็นไปตามลำดับวาระที่กำหนดไว้ในหนังสือเชิญประชุม
โดยประธานที่ประชุมได้เปิดโอกาสให้ผู้ถือหุ้นได้ซักถามและแสดงความคิดเห็นอย่างเท่าเทียมกันในเวลาที่เหมาะสม
รวมทั้งมีเลขานุการทำหน้าที่จดบันทึกรายงานการประชุมและการออกเสียงในแต่ละวาระอย่างครบถ้วน
และได้จัดส่งรายงานดังกล่าวให้แก่หน่วยงานที่เกี่ยวข้อง และทางเว็บไซต์

2.3 เพื่อให้ผู้ถือหุ้นมั่นใจได้ว่า คณะกรรมการ ผู้บริหาร และพนักงาน
รวมถึงบุคคลภายในที่เกี่ยวข้อง จะไม่นำข้อมูลภายในที่ได้ล่วงรู้และยังไม่เปิดเผยต่อสาธารณชน
ไปใช้ประโยชน์ส่วนตน บริษัทฯ จึงได้กำหนดแนวทางในการดูแลและป้องกันการใช้ข้อมูลภายใน
โดยปฏิบัติตามข้อกำหนดของตลาดหลักทรัพย์แห่งประเทศไทย
ให้กรรมการและเจ้าหน้าที่บริหารของบริษัทฯ แจ้งการถือครองหลักทรัพย์บริษัทฯ
เมื่อแรกเข้ารับตำแหน่งและต้องรายงานการเปลี่ยนแปลงการถือหลักทรัพย์ตามข้อกำหนดและขั้นตอนปฏิบัติที่ระบุไว้ในพระราชบัญญัติหลักทรัพย์และตลาดหลัก
ทรัพย์ฯ พ.ศ. 2535
สำหรับนโยบายการควบคุมการใช้ข้อมูลภายในของกรรมการและผู้บริหารของบริษัทย่อยไม่ได้กำหนดเป็นระเบียบปฏิบัติ
แตกรรมการและผู้บริหารของบริษัทฯย่อย
ได้ยึดหลักปฏิบัติตามข้อกำหนดที่ได้ระบุไว้ในพระราชบัญญัติหลักทรัพย์และตลาดหลักทรัพย์ฯ พ.ศ.
2535 และ พ.ศ. 2551 อย่างเคร่งครัดเสมอมา

3. สิทธิและบทบาทของผู้มีส่วนได้เสีย

บริษัทมีนโยบายในการดำเนินธุรกิจโดยยึดมั่นในความรับผิดชอบต่อผู้มีส่วนได้เสีย
ทั้งภายในและภายนอกบริษัทเพื่อประโยชน์อย่างยั่งยืน ซึ่งหมายความรวมถึงผู้ถือหุ้น พนักงาน คู่ค้า
คู่แข่ง เจ้าหนี้ ลูกค้า ตลอดจนสังคมและชุมชนแวดล้อม
โดยมีแนวทางการปฏิบัติงานอยู่บนพื้นฐานของความซื่อสัตย์และเป็นธรรม ด้วยความโปร่งใส
และไม่แสวงหาประโยชน์ส่วนตัวที่ขัดแย้งกับประโยชน์ของบริษัทและผู้มีส่วนได้เสีย ดังนั้น
เพื่อเป็นการสร้างความมั่นใจว่าผู้มีส่วนได้เสียทุกกลุ่มจะได้รับการดูแลตามสิทธิและข้อตกลงที่มีอยู่กับบริษัทอย่างเป็นธรรม
บริษัทจึงได้กำหนดแนว ทางปฏิบัติต่อผู้มีส่วนได้เสียแต่ละกลุ่มดังนี้

3.1 ผู้ถือหุ้น : บริษัทฯ มุ่งมั่นที่จะรับผิดชอบ และสร้างความพึงพอใจสูงสุดให้แก่ผู้ถือหุ้น
โดยคำนึงถึงความเจริญเติบโตของบริษัทอย่างยั่งยืน
สร้างมูลค่าเพิ่มและให้ผลตอบแทนที่เหมาะสมอย่างต่อเนื่อง
รวมทั้งดำเนินธุรกิจตามหลักการกำกับดูแลกิจการที่ดี

3.2 พนักงาน : บริษัทฯ ให้ความสำคัญกับพนักงาน ซึ่งถือเป็นทรัพยากรอันมีค่าสูงสุด
และเป็นปัจจัยสำคัญสู่ความสำเร็จของบริษัท
จึงได้มุ่งพัฒนาให้พนักงานมีการเจริญเติบโตอย่างต่อเนื่อง ทั้งด้านทักษะความรู้ เพื่อพัฒนาตนเอง
โดยได้มีการจัดหลักสูตรการอบรมและสัมมนาที่เหมาะสมแก่พนักงานแต่ละคน
ให้ผลตอบแทนและสวัสดิการที่เหมาะสมเป็นธรรม เช่น จัดให้มีสวัสดิการค่ารักษาพยาบาล
สวัสดิการตรวจสุขภาพประจำปี และดูแลรักษาสภาพแวดล้อมในการทำงานให้มีความปลอดภัย
และเอื้อต่อการทำงานอย่างมีประสิทธิภาพ
โดยมีการกำหนดเป็นมาตรฐานด้านความปลอดภัยระหว่างการปฏิบัติงาน
รับฟังข้อคิดเห็นและข้อเสนอแนะพนักงานทุกระดับอย่างเท่าเทียมและเสมอภาค
รวมถึงมุ่งมั่นในการเสริมสร้างและพัฒนาวัฒนธรรมและบรรยากาศการทำงานที่ดี

3.3 ลูกค้า : บริษัทฯ
มีความมุ่งมั่นในการสร้างความพึงพอใจและความมั่นใจให้กับลูกค้าที่จะได้รับผลิตภัณฑ์ที่ดี มีคุณภาพ
ในระดับราคาที่เหมาะสม และจะให้ข้อมูลต่างๆ แก่ลูกค้าโดยไม่บิดเบือนข้อเท็จจริง
รวมทั้งจะรักษาสัมพันธภาพที่ดีกับลูกค้า โดยจะไม่เปิดเผยข้อมูลของลูกค้าโดยไม่ได้รับอนุญาต

3.4 คู่ค้า/เจ้าหนี้ : บริษัทฯ
กำหนดนโยบายและการปฏิบัติต่อคู่ค้าและ/หรือเจ้าหนี้อย่างเสมอภาคและเป็นธรรม
คำนึงถึงประโยชน์สูงสุดของบริษัทฯ
และตั้งอยู่บนพื้นฐานของการได้รับผลตอบแทนที่เป็นธรรมต่อทั้งสองฝ่าย หลีก
เลี่ยงสถานการณ์ที่ทำให้เกิดความขัดแย้งทางผลประโยชน์ รวมทั้งปฏิบัติตามพันธะสัญญาที่ตกลงกันไว้

3.5 คู่แข่งทางการค้า : บริษัทฯ กำหนดเป็นนโยบายและการปฏิบัติต่อคู่แข่งทางการค้า
ที่จะปฏิบัติต่อคู่แข่งทางการค้าให้สอดคล้องกับหลักสากล
ภายใต้กรอบแห่งกฎหมายเกี่ยวกับหลักปฏิบัติการแข่งขันทางการค้า มีการแข่งขันอย่างเป็นธรรม
ไม่ละเมิดความลับหรือล่วงรู้ความลับทางการค้าของคู่แข่งด้วยวิธีการที่ไม่สุจริตหรือไม่เหมาะสม
ไม่ทำลายชื่อเสียงของคู่แข่งทางการค้า และมีความร่วมมือกันในสิ่งที่จะก่อให้เกิดประโยชน์ต่อทั้ง 2
ฝ่าย

3.6 สังคมและชุมชนแวดล้อม : บริษัทฯ
ตระหนักและให้ความสำคัญในการดูแลและรับผิดชอบต่อชุมชน และสังคม โดยมีการจัดตั้ง
“คณะกรรมการและอนุกรรมการมวลชนสัมพันธ์” ขึ้นเพื่อกำหนดมาตรฐานด้านความปลอดภัย
อาชีวอนามัย และสิ่งแวดล้อม รวมถึง
การให้ความร่วมมือกับทางหน่วยงานราชการและส่งเสริมกิจกรรมต่างๆ ภายในชุมชน

4. การเปิดเผยข้อมูลและความโปร่งใส

บริษัทฯ ให้ความสำคัญต่อการเปิดเผยข้อมูลที่มีความถูกต้อง ครบถ้วน โปร่งใสและทั่วถึง
ทั้งรายงานข้อมูลทางการเงินและข้อมูลทั่วไปตลอดจนข้อมูลสำคัญที่มีผลกระทบต่อราคาหลักทรัพย์ของบริษัทฯ
โดยได้เผยแพร่ข้อมูลข่าวสารต่างๆ
เพื่อให้ผู้ลงทุนและผู้เกี่ยวข้องได้รับทราบผ่านช่องทางตลาดหลักทรัพย์แห่งประเทศไทย
(www.set.or.th) และที่ Website ของบริษัทฯ www.tcccthai.com
รวมถึงสามารถติดต่อหน่วยงานนักลงทุนสัมพันธ์ของบริษัทฯ ได้ที่ หมายเลขโทรศัพท์ 02-639-8888
ต่อ 1412 หรือ E-mail : mailbox@thaicentral.co.th
ซึ่งให้บริการข้อมูลและข่าวสารกิจกรรมต่างๆ ต่อนักลงทุน นักวิเคราะห์ และประชาชนทั่วไป

4.1 รายละเอียดของข้อมูลในส่วนของรายชื่อ ประวัติ บทบาทหน้าที่ของคณะกรรมการ
และคณะกรรมการตรวจสอบ
สามารถหารายละเอียดได้จากรายงานคณะกรรมการในรายงานประจำปี 2555

4.2 คณะกรรมการบริษัทฯ ได้จัดให้มีการประชุม
โดยมีการกำหนดวาระพิจารณาและติดตามผลการดำเนินงานเป็นระยะตามความเหมาะสมและจัดส่งหนังสือเชิญประชุมพร้อมระเบียบวาระการประชุมและเอกสารไปยังกรรมการไม่น้อยกว่า
7 วันก่อนการประชุม โดยในปี 2555 คณะกรรมการบริษัทฯ มีการประชุมทั้งสิ้น 5 ครั้ง
แต่ละครั้งใช้เวลา 3-4 ชั่วโมง ทั้งนี้
กรรมการแต่ละท่านสามารถเสนอความคิดเห็นได้โดยอิสระและเสรี
มีการบันทึกจัดทำเป็นรายงานการประชุมเสนอเพื่อคณะกรรมการผ่านการรับรองและจัดเก็บเพื่อผู้เกี่ยวข้องสามารถตรวจสอบได้
สำหรับกรรมการตรวจสอบมีการประชุมคณะกรรมการตรวจสอบทั้งสิ้น 4 ครั้ง
และรายงานต่อคณะกรรมการบริษัทฯ ทุกไตรมาส

4.3 จำนวนเงินค่าตอบแทนกรรมการและผู้บริหาร บริษัทฯ
ได้กำหนดนโยบายค่าตอบแทนกรรมการไว้อย่างชัดเจนและโปร่งใส
โดยค่าตอบแทนกรรมการและกรรมการบริหารของบริษัทฯ สำหรับปี
2555ได้เปิดเผยไว้ในหัวข้อค่าตอบแทนผู้บริหารแล้ว

4.4 คณะกรรมการบริษัทฯ เป็นผู้รับผิดชอบต่องบการเงินและงบการเงินรวมของบริษัทฯ
และสารสนเทศทางการเงินที่ปรากฎในรายงานประจำปี
งบการเงินดังกล่าวจัดทำขึ้นตามมาตรฐานการบัญชีที่รับรองทั่วไปในประเทศไทย
โดยเลือกใช้นโยบายบัญชีที่เหมาะสมถือปฏิบัติอย่างสม่ำเสมอ ใช้ดุลยพินิจอย่างระมัดระวัง
และประมาณการที่ดีที่สุดในการจัดทำ
รวมทั้งมีการเปิดเผยข้อมูลสำคัญอย่างเพียงพอในหมายเหตุประกอบงบการเงิน
คณะกรรมการบริษัทมีความเห็นว่าระบบควบคุมภายในของบริษัทฯ
โดยรวมอยู่ในระดับที่น่าพอใจและสามารถสร้างความเชื่อมั่นอย่างมีเหตุผลต่อความเชื่อถือได้ของงบการเงินของบริษัทฯ
และบริษัทย่อย ณ วันที่ 31 ธันวาคม 2555
โดยสามารถหารายละเอียดได้จากรายงานงบการเงินและงบการเงินรวมของบริษัทฯ

5. ความรับผิดชอบของคณะกรรมการ

คณะกรรมการบริษัท ตระหนักถึงภาระหน้าที่ในการกำกับดูแลกิจการเพื่อประโยชน์สูงสุดของบริษัทฯ
โดยคณะกรรมการฯ มีบทบาท หน้าที่ และความรับผิดชอบที่ต้องคำนึงถึงหลักการตามกฎหมาย
ข้อบังคับบริษัท มติที่ประชุมผู้ถือหุ้น และหลักการกำกับดูแลกิจการที่ดี โดยดำเนินการอย่างซื่อสัตย์
สุจริต มีจริยธรรม รับผิดชอบ เปิดเผยข้อมูลอย่างโปร่งใส
กำกับดูแลให้การบริหารจัดการของฝ่ายจัดการเป็นไปตามเป้าหมาย
และก่อให้เกิดประโยชน์สูงสุดต่อผู้ถือหุ้น รวมทั้งประโยชน์ของผู้มีส่วนได้เสียทุกฝ่าย เพื่อให้บริษัทฯ
สามารถเสริมสร้างความแข็งแกร่งในด้านการกำกับดูแลกิจการที่ดีได้อย่างมีประสิทธิภาพ

5.1 คณะกรรมการบริษัท

องค์ประกอบคณะกรรมการบริษัท

คณะกรรมการบริษัทประกอบด้วยผู้ทรงคุณวุฒิ ซึ่งมีประสบการณ์และความเชี่ยวชาญในสาขาต่างๆ
และเพื่อเป็นการถ่วงดุลอำนาจในการบริหาร บริษัทฯ ได้กำหนดโครงสร้างของคณะกรรมการ
โดยมีกรรมการที่ไม่เป็นผู้บริหารและกรรมการตรวจสอบอิสระซึ่งได้รับแต่งตั้งให้เป็นคณะกรรมการตรวจสอบทั้งหมด
โดยมีคุณสมบัติตามข้อกำหนดของตลาดหลักทรัพย์แห่งประเทศไทย
ข้อบังคับของบริษัทกำหนดให้บริษัทมีคณะกรรมการของบริษัทไม่น้อยกว่า 7 คน
โดยในคณะกรรมการจำนวนนี้จะต้องมีกรรมการอิสระอย่างน้อย 2 คนและกรรมการจากภายนอกอีก
1 คน อย่างไรก็ดี ปัจจุบันบริษัทมีคณะกรรมการตรวจสอบทั้งสิ้น 3 ท่าน

คณะกรรมการบริษัทฯ มีจำนวน 8 ท่าน ประกอบด้วย

  กรรมการที่เป็นผู้บริหาร 3 ท่าน

  กรรมการที่ไม่เป็นผู้บริหาร 5 ท่าน ซึ่งในจำนวนนี้เป็นกรรมการอิสระที่เป็นกรรมการตรวจสอบ 3
  ท่าน
  (คิดเป็นจำนวน 1 ใน 3 ของกรรมการทั้งคณะ)

  ดังรายนามต่อไปนี้

1.  นายมาซาโตะ ทาเคอิ ประธานกรรมการ

2.  นายชิกาฮิเด โมริ กรรมการผู้จัดการใหญ่

3.  นายเออิจิ ฮามาดา กรรมการรองผู้จัดการใหญ่

4.  นายนาโอยูกิ ฟูจิวาร่า กรรมการผู้ช่วยผู้จัดการใหญ่

5.  นางสาวกนกพร อังสุนทรสฤษดิ์ กรรมการ

6.  นายสุวัฒน์ สืบสันติกุล กรรมการอิสระและประธานกรรมการตรวจสอบ

7.  นายโอภาส ศรีพรกิจขจร กรรมการอิสระและกรรมการตรวจสอบ

8.  นายเกษมศักดิ์ มัสยวาณิช กรรมการอิสระและกรรมการตรวจสอบ

หมายเหตุ :
รายละเอียดการดำรงตำแหน่งของกรรมการแสดงอยู่ในหัวข้อการดำรงตำแหน่งของกรรมการ
ผู้บริหารและผู้มีอำนาจควบคุมในบริษัท บริษัทย่อยและบริษัทร่วม

  บทบาทหน้าที่และความรับผิดชอบของคณะกรรมการ

1.  คณะกรรมการบริษัทฯ ร่วมกันกำหนดวิสัยทัศน์ และให้ความเห็นชอบต่อ ภารกิจ กลยุทธ์
    เป้าหมาย แผนธุรกิจและงบประมาณของบริษัทฯ
    ตลอดจนกำกับดูแลให้ฝ่ายบริหารดำเนินการให้เป็นไปตามแผนกลยุทธ์และงบประมาณที่กำหนดไว้อย่างมีประสิทธิภาพและประสิทธิผล
    เพื่อเพิ่มมูลค่าทางธุรกิจสูงสุดแก่บริษัทฯ และความมั่งคั่งสูงสุดแก่ผู้ถือหุ้น

2.  จัดให้มีระบบตรวจสอบภายใน และมีการติดตามการดำเนินการอย่างสม่ำเสมอ
    คณะกรรมการบริษัทฯ
    ได้กำหนดและแบ่งแยกหน้าที่และความรับผิดชอบในการปฏิบัติงานระหว่างคณะกรรมการบริษัทฯ
    และฝ่ายบริหาร
    มีการกำหนดระดับอำนาจดำเนินการแต่ละด้านโดยเฉพาะอย่างยิ่งการกำหนดอำนาจทางการเงินอย่างชัดเจน

3.  จัดการบริษัทให้เป็นไปตามกฎหมาย วัตถุประสงค์ และข้อบังคับของบริษัท
    ตลอดจนมติของที่ประชุมผู้ถือหุ้นที่ชอบด้วยกฎหมาย ด้วยความซื่อสัตย์ สุจริต
    และระมัดระวังรักษาผลประโยชน์ของบริษัทฯ

4.  กำหนดเป้าหมาย แนวทาง นโยบาย แผนงาน และงบประมาณของบริษัท ควบคุม กำกับ ดูแล
    และติดตามผลการดำเนินงานของคณะกรรมการบริหารให้เป็นไปตามนโยบายที่ได้รับมอบหมาย
    โดยกำหนดให้มีการราย
    งานความก้าวหน้าของผลการดำเนินงานและผลประกอบการของบริษัททุกเดือนในการประชุมคณะกรรมการบริษัท
    นอกจากนี้ คณะกรรมการยังได้ตระหนักถึงการปฏิบัติตามกฎหมายและข้อกำหนดต่างๆ
    จึงได้กำหนดให้ฝ่ายบริหารรายงานเรื่องที่สำคัญต่างๆ ของบริษัท
    เพื่อให้การดำเนินกิจการเป็นไปอย่างถูกต้องและมีประสิทธิภาพ

5.  พิจารณาอนุมัติรายการที่สำคัญ เช่น โครงการลงทุนในธุรกิจใหม่ การซื้อขายทรัพย์สิน
    ตลอดจนการดำเนินการใดๆ ที่กฎหมายกำหนด

6.  คณะกรรมการอาจแต่งตั้งบุคคลอื่นให้ดำเนินกิจการของบริษัทภายใต้การควบคุมของคณะกรรมการ
    หรืออาจมอบอำนาจเพื่อให้บุคคลดังกล่าวมีอำนาจตามที่คณะกรรมการเห็นสมควรและภายในระยะเวลาที่คณะกรรมการเห็นสมควรและ
    คณะกรรมการอาจยกเลิก เพิกถอน เปลี่ยนแปลง หรือแก้ไขอำนาจนั้นๆ ได้

7.  พิจารณาอนุมัติ และ/หรือ
    ให้ความเห็นชอบต่อรายการที่เกี่ยวโยงของบริษัทให้เป็นไปตามประกาศ ข้อกำหนด หรือ
    แนวทางปฏิบัติที่เกี่ยวข้องของตลาดหลักทรัพย์แห่งประเทศไทย

8.  พิจารณารายการที่อาจก่อให้เกิดความขัดแย้งทางผลประโยชน์อย่างรอบคอบ มีเหตุผล
    และเป็นอิสระภายใต้กรอบจริยธรรมที่ดี เพื่อให้เกิดความโปร่งใส
    และป้องกันการแสวงหาผลประโยชน์ส่วนตนโดยถือเป็นหน้าที่ที่ต้องหลีกเลี่ยงการมีส่วนเกี่ยวข้องทางการเงิน
    และ/หรือ ความสัมพันธ์กับบุคคลภายนอกอันอาจส่งผลให้บริษัทต้องเสียผลประโยชน์

  การแต่งตั้งและถอดถอนกรรมการบริษัท

ตามข้อบังคับของบริษัท กรรมการของบริษัทจะถูกเลือกตั้งโดยที่ประชุมผู้ถือหุ้น
โดยมีจำนวนกรรมการไม่น้อยกว่า 7 คน
และกรรมการไม่น้อยกว่ากึ่งหนึ่งของจำนวนกรรมการทั้งหมด ต้องมีถิ่นที่อยู่ในราชอาณาจักร
โดยในคณะกรรมการจำนวนนี้จะต้องมีกรรมการอิสระอย่างน้อย 2 คนและกรรมการจากภายนอกอีก
1 คน

บริษัทกำหนดให้การเลือกตั้งกรรมการเป็นการลงคะแนนแบบสะสม (Cumulative Voting)
โดยมีหลักเกณฑ์และวิธีการคือ

(1) ผู้ถือหุ้นคนหนึ่งมีคะแนนเสียงเท่ากับจำนวนหุ้นที่ตนถือคูณด้วยกรรมการที่จะเลือกตั้ง

(2) ผู้ถือหุ้นแต่ละคนจะใช้คะแนนเสียงที่มีอยู่ทั้งหมดตาม (1)
เลือกตั้งบุคคลคนเดียวหรือหลายคนเป็นกรรมการก็ได้ ในกรณีที่เลือกตั้งบุคคลหลายคนเป็นกรรมการ
จะแบ่งคะแนนเสียงให้แก่ผู้ใดมากน้อยเพียงใดก็ได้

(3)
บุคคลซึ่งได้รับคะแนนเสียงสูงสุดตามลำดับลงมาเป็นผู้ได้รับการเลือกตั้งเป็นกรรมการเท่าจำนวนกรรมการที่จะพึงเลือกตั้งในครั้งนั้น
ในกรณีที่บุคคลซึ่งได้รับการเลือกตั้งในลำดับถัดลงมามีคะแนนเสียงเท่ากันเกินจำนวนกรรมการที่จะพึงมีหรือจะพึงเลือกตั้งในครั้งนั้น
ให้ผู้เป็นประธานเป็นผู้ออกเสียงชี้ขาด

ในการประชุมสามัญประจำปีทุกครั้ง ให้คณะกรรมการของบริษัทพ้นจากตำแหน่งทั้งคณะ
และให้ที่ประชุมเลือกกรรมการของบริษัทขึ้นใหม่ตามวิธีการข้างต้น
โดยกรรมการที่พ้นจากตำแหน่งอาจได้รับเลือกตั้งใหม่ได้
และให้กรรมการชุดเดิมรักษาการในตำแหน่งเพื่อดำเนินกิจการของบริษัทต่อไปพลางก่อนเท่าที่จำเป็นจนกว่าคณะกรรมการชุดใหม่จะเข้ารับหน้าที่

นอกจากนี้ กรรมการบริษัทจะพ้นจากตำแหน่งได้หากกรรมการตาย ลาออก
ขาดคุณสมบัติหรือมีลักษณะต้องห้ามตามมาตรา 68 แห่งหระราชบัญญัติบริษัทมหาชนจำกัด
ในกรณีที่มีตำแหน่งกรรมการว่างลงเพราะเหตุข้างต้น
ข้อบังคับบริษัทกำหนดให้คณะกรรมการเลือกบุคคลคนหนึ่งซึ่งมีคุณสมบัติและไม่มีลักษณะต้องห้ามตามมาตรา
68 พระราชบัญญัติมหาชน พ.ศ. 2535
เข้าเป็นกรรมการแทนในการประชุมคณะกรรมการคราวถัดไป
เว้นแต่วาระของกรรมการจะเหลือน้อยกว่าสองเดือน
บุคคลซึ่งเข้าเป็นกรรมการดังกล่าวจะอยู่ในตำแหน่งกรรมการได้เพียงเท่าวาระที่ยังเหลืออยู่ของกรรมการที่ตนแทน

ข้อบังคับบริษัทยังกำหนดให้ที่ประชุมผู้ถือหุ้นสามารถถอดถอนกรรมการบริษัทได้
โดยลงมติให้กรรมการคนใดคนหนึ่งออกจากตำแหน่งก่อนถึงคราวออกตามวาระด้วยคะแนนเสียงไม่น้อยกว่าสามในสี่ของจำนวนผู้ถือหุ้นซึ่งมาประชุมและมีสิทธิออกเสียง
และมีหุ้นนับรวมกันได้ไม่น้อยกว่ากึ่งหนึ่งของจำนวนหุ้นที่ถือโดยผู้ถือหุ้นที่มาประชุมและมีสิทธิออกเสียง

  การสรรหากรรมการ

เมื่อตำแหน่งกรรมการบริษัทว่างลงจากการลาออกจากตำแหน่งหรือตามวาระหรือเหตุอื่นใด
คณะกรรมการบริษัทจะสรรหาบุคคลที่ไม่มีลักษณะต้องห้ามตามกฎหมายและเป็นบุคคลที่มีความรู้ความสามารถและมีความเหมาะสมในการเป็นกรรมการบริษัท
เพื่อเสนอให้ที่ประชุมคณะกรรมการบริษัทหรือที่ประชุมผู้ถือหุ้นลงมติอนุมัติแล้วแต่กรณีตามที่ข้อบังคับบริษัทกำหนด
บริษัทไม่มีคณะกรรมการสรรหา

กรรมการผู้มีอำนาจลงนามแทนบริษัท

ชื่อและจำนวนกรรมการซึ่งมีอำนาจลงลายมือชื่อแทนบริษัทคือ กลุ่ม ก. คือ นายมาซาโตะ ทาเคอิ
หรือนายชิกาฮิเด โมริ ลงลายมือชื่อร่วมกับ กลุ่ม ข. คือ นายเออิจิ ฮามาดา หรือ นายนาโอยูกิ
ฟูจิวาร่า รวมเป็นสองคนและประทับตราสำคัญบริษัท

  5.2 คณะกรรมการตรวจสอบ

คณะกรรมการตรวจสอบของบริษัทมีจำนวน 3 ท่าน จากคณะกรรมการบริษัท
มีคุณสมบัติครบถ้วนตามหลักเกณฑ์ของตลาดหลักทรัพย์แห่งประเทศไทย
ได้รับแต่งตั้งครั้งแรกเมื่อเดือนสิงหาคม พ.ศ. 2542
โดยมีวาระการดำรงตำแหน่งตามวาระการดำรงตำแหน่งกรรมการบริษัท
กรรมการตรวจสอบสามารถได้รับแต่งตั้งกลับเข้าดำรงตำแหน่งต่อได้ สำหรับปี 2555
คณะกรรมการตรวจสอบประกอบด้วย

1.  นายสุวัฒน์ สืบสันติกุล ประธานกรรมการตรวจสอบ

2.  นายโอภาส ศรีพรกิจขจร กรรมการตรวจสอบ

3.  นายเกษมศักดิ์ มัสยวาณิช กรรมการตรวจสอบ

โดยนายโอภาส ศรีพรกิจขจร
เป็นกรรมการตรวจสอบผู้มีความรู้และประสบการณ์ในการสอบทานงบการเงินของบริษัท
รายละเอียดประสบการณ์ของนายโอภาส
ศรีพรกิจขจรแสดงไว้ในข้อมูลกรรมการและผู้บริหารด้านล่าง

อำนาจหน้าที่และความรับผิดชอบของคณะกรรมการตรวจสอบ

1.  สอบทานให้บริษัทมีการรายงานทางการเงินอย่างถูกต้องและเพียงพอ

2.  สอบทานให้บริษัทมีระบบการควบคุมภายใน (Internal Control)
    และระบบการตรวจสอบภายใน (Internal Audit) ที่เหมาะสมและมีประสิทธิผล
    และพิจารณาความเป็นอิสระของสำนักตรวจสอบภายใน
    ตลอดจนให้ความเห็นชอบในการพิจารณาแต่งตั้ง โยกย้าย
    เลิกจ้างหัวหน้าสำนักตรวจสอบภายใน
    หรือหน่วยงานอื่นใดที่รับผิดชอบเกี่ยวกับการตรวจสอบภายใน

3.  สอบทานให้บริษัทฯ ปฏิบัติตามกฎหมายว่าด้วยหลักทรัพย์และตลาดหลักทรัพย์
    ข้อกำหนดของตลาดหลักทรัพย์แห่งประเทศไทย และกฎหมายที่เกี่ยวข้องกับธุรกิจของบริษัทฯ

4.  พิจารณา คัดเลือก เสนอแต่งตั้งบุคคล ซึ่งมีความเป็นอิสระเพื่อทำหน้าที่เป็นผู้สอบบัญชีของบริษัท
    และเสนอค่าตอบแทนของบุคคลดังกล่าว
    รวมทั้งเข้าร่วมประชุมกับผู้สอบบัญชีโดยไม่มีฝ่ายจัดการเข้าร่วมประชุมด้วยอย่างน้อยปีละ 1
    ครั้ง

5.  พิจารณารายการที่เกี่ยวโยงกันหรือรายการที่อาจมีความขัดแย้งทางผลประโยชน์
    ให้เป็นไปตามกฎหมาย และข้อกำหนดของตลาดหลักทรัพย์แห่งประเทศไทย ทั้งนี้
    เพื่อให้มั่นใจว่ารายการดังกล่าวสมเหตุสมผลและเป็นประโยชน์สูงสุดต่อบริษัทฯ

6.  รายงานผลการดำเนินงานของคณะกรรมการตรวจสอบเป็นประจำในช่วงที่เหมาะสม

7.  จัดทำรายงานของคณะกรรมการตรวจสอบโดยเปิดเผยไว้ในรายงานประจำปีของบริษัทฯ
    โดยประธานกรรมการตรวจสอบเป็นผู้ลงนาม ครอบคลุมถึงสารสนเทศต่อไปนี้

    1.  จำนวนการประชุมคณะกรรมการตรวจสอบและการเข้าร่วมประชุมของคณะกรรมการตรวจสอบแต่ละท่าน

    2.  ความเห็นของคณะกรรมการตรวจสอบในประเด็นดังนี้

1)  ความถูกต้อง ครบถ้วน เป็นที่เชื่อถือได้ของรายงานทางการเงินของบริษัท

2)  ความเพียงพอของระบบควบคุมภายในของบริษัท

3)  การปฏิบัติตามกฏหมายว่าด้วยหลักทรัพย์และตลาดหลักทรัพย์
    ข้อกำหนดของตลาดหลักทรัพย์แห่งประเทศไทย และกฏหมายที่เกี่ยวข้องกับธุรกิจของบริษัทฯ

4)  ความเหมาะสมของผู้สอบบัญชี

5)  รายการที่อาจมีความขัดแย้งทางผลประโยชน์

6)  ความเห็นหรือข้อสังเกตโดยรวมที่คณะกรรมการตรวจสอบได้รับจากการปฏิบัติหน้าที่

7)  รายการอื่นที่เห็นว่าผู้ถือหุ้นและผู้ลงทุนทั่วไปควรทราบ
    ภายใต้ขอบเขตหน้าที่และความรับผิดชอบที่ได้รับมอบหมายจากคณะกรรมการบริษัทฯ

8.  ปฏิบัติการอื่นใดตามที่คณะกรรมการของบริษัทฯมอบหมาย

บริษัทฯ มีสำนักตรวจสอบภายใน มีสายบังคับบัญชาขึ้นตรงต่อคณะกรรมการตรวจสอบ
เพื่อให้เกิดความอิสระในการตรวจสอบการดำเนินงานของสายงานต่างๆ
โดยสำนักตรวจสอบภายในมีหน้าที่สอบทานความถูกต้องและครบถ้วนของข้อมูลต่างๆ
รวมถึงการประเมินความเพียงพอและประสิทธิภาพของระบบการควบคุมภายใน
พร้อมทั้งวางแผนการตรวจสอบและติดตามให้มีการปฏิบัติตามแผน
โดยมีวัตถุประสงค์เพื่อให้การดำเนินของบริษัทฯ เป็นไปอย่างมีประสิทธิภาพและประสิทธิผล

การสรรหากรรมการอิสระ

หลักเกณฑ์ในการคัดเลือกบุคคลที่จะเข้าดำรงตำแหน่งกรรมการอิสระมิได้ผ่านขั้นตอนของคณะกรรมการสรรหา
เนื่องจากบริษัทไม่มีการแต่งตั้งคณะกรรมการสรรหา
แต่เป็นการสรรหาโดยการพิจารณาร่วมกันของที่ประชุมคณะกรรมการบริษัทโดยคัดเลือกบุคคลที่มีคุณสมบัติตามที่กฎหมายบริษัทมหาชนจำกัด
พ.ศ. 2535 และประกาศของคณะกรรมการกำกับหลักทรัพย์และตลาดหลักทรัพย์
และประกาศของตลาดหลักทรัพย์แห่งประเทศไทยที่เกี่ยวข้องกำหนด

5.3 คณะกรรมการบริหาร

บริษัทมีคณะกรรมการบริหารเพื่อทำหน้าที่บริหารจัดการกิจการภายในบริษัท
คณะกรรมการบริหารประกอบด้วยเจ้าหน้าที่บริหารจำนวน 9 ท่าน ดังนี้

1. นายชิกาฮิเด โมริ ประธานเจ้าหน้าที่บริหารและกรรมการผู้จัดการใหญ่

2. นายเออิจิ ฮามาดา ประธานเจ้าหน้าที่การเงินและกรรมการรองผู้จัดการใหญ่

- ด้านการเงินและบัญชี

3. นายนาโอยูกิ ฟูจิวาร่า เจ้าหน้าที่บริหารและกรรมการผู้ช่วยผู้จัดการใหญ่

  - ด้านจัดซื้อ

4. นายไพโรจน์ ปัญญวุฒิ เจ้าหน้าที่บริหารและผู้ช่วยกรรมการผู้จัดการใหญ่

– ด้านการผลิต (โรงงานพระประแดง)

5. นายทาคูจิ นาคากาว่า เจ้าหน้าที่บริหารและผู้ช่วยกรรมการผู้จัดการใหญ่

  - ด้านบริหารและวางแผนองค์กร

6. นางมณฑา เกษตรศิลป์ชัย เจ้าหน้าที่บริหารและผู้ช่วยกรรมการผู้จัดการใหญ่

  - ทรัพยากรมนุษย์และสำนักตรวจสอบภายใน

7. นายวัชระ ปิงสุทธิวงศ์ เจ้าหน้าที่บริหารและผู้ช่วยกรรมการผู้จัดการใหญ่

  - ด้านการธุรกรรมการค้า

8. นายสมรัก ลิขิตเจริญพันธ์ เจ้าหน้าที่บริหารและผู้ช่วยกรรมการผู้จัดการใหญ่

  - ด้านการผลิต (โรงงานนครหลวง)

9. นายทาดาฮิโกะ ซูกิโอะ เจ้าหน้าที่บริหารและผู้ช่วยกรรมการผู้จัดการใหญ่

  - ด้านการเงิน

หน้าที่และความรับผิดชอบของคณะกรรมการบริหาร

1. บริหารจัดการงานต่างๆ ให้เป็นไปตามนโยบาย
โดยมีการกำหนดขอบเขตอำนาจการอนุมัติในเรื่องสำคัญๆ
เป็นลายลักษณ์อักษรไว้อย่างชัดเจนในตารางอำนาจอนุมัติในเรื่องต่างๆ เช่นการจัดซื้อ
การผลิตและการจัดจำหน่ายปุ๋ยเคมี บีญชีและการเงิน ทรัพยากรบุคคล
ตามแผนงานหรืองบประมาณที่ได้รับอนุมัติจากคณะกรรมการบริษัทอย่างเคร่งครัด
ด้วยความซื่อสัตย์สุจริต และระมัดระวังรักษาผลประโยชน์ของบริษัทและผู้ถือหุ้นอย่างดีที่สุด

2.
ให้คำปรึกษาและข้อเสนอแนะต่อประธานเจ้าหน้าที่บริหารและกรรมการผู้จัดการใหญ่ในการตัดสินใจในประเด็นที่สำคัญต่อกลยุทธ์องค์กรและทิศทางการดำเนินธุรกิจ
แผนการลงทุน งบประมาณการจัดสรรทรัพยากรให้กับบริษัท

3. กลั่นกรองระเบียบวาระการประชุมก่อนนำเสนอคณะกรรมการบริษัท

5.4 การแยกตำแหน่งประธานกรรมการและประธานเจ้าหน้าที่บริหารและกรรมการผู้จัดการใหญ่

ประธานกรรมการบริษัทฯ
ไม่เป็นบุคคลเดียวกันกับประธานเจ้าหน้าที่บริหารและกรรมการผู้จัดการใหญ่
ทั้งนี้มีการแยกอำนาจหน้าที่ระหว่างกันอย่างชัดเจน สำหรับการอนุมัติรายการที่มีความสำคัญ
บริษัทฯได้มีการกำหนดลำดับขั้นในการอนุมัติของคณะกรรมการบริษัทฯ ในรูปเล่มที่ชัดเจน นอกจากนี้
ในการประชุมคณะกรรมการบริษัทฯ ได้กำหนดให้มีการรายงานการดำเนินงาน
ซึ่งคณะกรรมการบริษัทฯ
สามารถซักถามตรวจสอบการบริหารงานของประธานเจ้าหน้าที่บริหารและกรรมการผู้จัดการใหญ่
ในเรื่องที่เป็นสาระ สำคัญได้

5.5 เลขานุการบริษัท

ตามข้อกำหนดของพระราชบัญญัติหลักทรัพย์และตลาดหลักทรัพย์ บริษัทได้แต่งตั้งนายพชระ วรรธนวินิจ
เป็นเลขานุการบริษัท ทำหน้าที่จัดการประชุมคณะกรรมการบริษัทและคณะกรรมการบริหาร
จัดทำและเก็บรักษาเอกสาร อาทิ ทะเบียนกรรมการ หนังสือนัดประชุมกรรมการ
รายงานการประชุมคณะกรรมการ รายงานประจำปีของบริษัท หนังสือนัดประชุมผู้ถือหุ้น
รายงานประชุมผู้ถือหุ้น และรายงานการมีส่วนได้เสียที่รายงานโดยกรรมการหรือผู้บริหาร
ตลอดจนให้คำแนะนำด้านกฎหมาย ระเบียบ ข้อบังคับและกฎเกณฑ์ต่างๆ
เพื่อสนับสนุนการทำงานของคณะกรรมการบริษัทให้เป็นไปอย่างถูกต้องตามกฎหมายและหลักการกำกับดูแลกิจการที่ดี

ORGANIZATION CHART (ผังองค์กร)

[]

ข้อมูลกรรมการและผู้บริหาร

1.

ชื่อ : นายมาซาโตะ ทาเคอิ

ตำแหน่ง : ประธานกรรมการ

สัญชาติ : ญี่ปุ่น

วัน เดือน ปีเกิด : 29 เมษายน 2495 (อายุ 61 ปี)

ที่อยู่ : Kanagawa ประเทศญี่ปุ่น

ประวัติการศึกษา : ปริญญาตรี สาขาเศรษฐศาสตร์ Hokkaido University

ประวัติการทำงาน :
ปี 2519 Nissho Iwai Co., Ltd. Accounting Section 3

ปี 2527-2532 Manager of Minerals Department

  Nissho Iwai (Thailand) Limited Partnership, Bangkok Office

ปี 2532-2541 Manager of Minerals & Chemicals Products Section

  Minerals Departments 1

ปี 2541-2544 Director of NI Minerals Sands (Australia) Pt.

ปี 2544-2547 Executive Chairman & CEO of NI Minerals Sands (Australia)
Pt.

  กระทั่ง Nissho Iwai ได้ควบรวมกับ Nichimen Corp และเปลี่ยนเป็น

  Sojitz Corp.

ปี 2549 Fertilizer & Methanol Departments, Chemical Unit

  Chemicals & Plastics Division Sojitz. Corp.

ปี 2550 กรรมการผู้จัดการใหญ่และประธานเจ้าหน้าที่บริหารบริษัท ไทยเซ็นทรัลเคมี จำกัด
(มหาชน)

ปี 2555 ประธานกรรมการบริษัท ไทยเซ็นทรัลเคมี จำกัด (มหาชน)

สัดส่วนการถือหุ้นในบริษัท : ไม่มี

วันที่ได้รับแต่งตั้งเป็นกรรมการครั้งแรก : 9 มิถุนายน 2550

2.

ชื่อ : นายชิกาฮิเด โมริ

ตำแหน่ง : กรรมการผู้จัดการใหญ่และประธานเจ้าหน้าที่บริหาร

สัญชาติ : ญี่ปุ่น

วัน เดือน ปี เกิด : 28 มีนาคม 2498 (อายุ 58 ปี)

ที่อยู่ : เดอะเอทัส ร่วมฤดี 51 ซอยร่วมฤดี ถนนเพลินจิต ลุมพินี ปทุมวัน กรุงเทพฯ

ประวัติการศึกษา : Bachelor of Social Engineering from Tokyo Institute of
Technology, 1978

ประวัติการทำงาน :
ปี 2521 Joint Nissho Iwai Corporation, Marine & Industries Dept.

  ปี 2529 Nissho Iwai Machinery Corporation

  ปี 2530 Nissho Iwai Corporation, Marine Engineering Dept.

  ปี 2533 Nissho Iwai Deutschland GmbH, Hamburg

  ปี 2537 General Manager, Nissho Iwai Deutschland GmbH, Hamburg

  ปี 2540 Manager, Section 1, Marine Dept., Nissho Iwai Corporation

  ปี 2545 General Manager, Newbuilding Group,

  Nissho Iwai Marine Croporation

  ปี 2547 General Manager, Newbuilding Group,

  Sojitz Marine & Engineering Corporation

  ปี 2552 General Manager, Agribusiness Dept.,

  Sojitz Corporation

  ประธานกรรมการ บริษัท ไทยเซ็นทรัลเคมี จำกัด (มหาชน)

  ปี 2555-Present กรรมการผู้จัดการใหญ่และประธานเจ้าหน้าที่บริหารบริษัท ไทยเซ็นทรัลเคมี
  จำกัด (มหาชน)

สัดส่วนการถือหุ้นในบริษัท : ไม่มี

วันที่ได้รับแต่งตั้งเป็นกรรมการครั้งแรก : 15 พฤษภาคม 2552

3.

ชื่อ : นายเออิจิ ฮามาดา

ตำแหน่ง : กรรมการรองผู้จัดการใหญ่และประธานเจ้าหน้าที่การเงิน

สัญชาติ : ญี่ปุ่น

วัน เดือน ปี เกิด : 21 มีนาคม 2494 (อายุ 62 ปี)

ที่อยู่ : เดอะแมดิสัน ซอยสุขุมวิท 41 ถนนสุขุมวิท แขวงคลองตันเหนือ เขตวัฒนา

  กรุงเทพฯ

ประวัติการศึกษา : Otaru University of Commerce

ประวัติการทำงาน : ปี 2516 Joint Nissho Iwai Corporation

ปี 2526 Nissho Iwai Corporation, General Accounting Dept.

ปี 2530 Nissho Iwai (Thailand) Bangkok Office

General Manager of Administration Dept.

ปี 2538 Nissho Iwai Corporation, Budget Sect., Corporate Planning Dept.

ปี 2540 Manager of General Accounting Sect.

ปี 2547 Nissho Iwai Mineral Sands (Australia) Ltd. - Director

ปี 2549 Sojitz Foods Corporation, General Manager of Finance and
Accounting

ปี 2551 Senior General Manager of Administration Division

ปี 2553 Sojitz Meat and Agri Corporation, Stand Corporate Auditor

ปี 2553-ปัจจุบัน กรรมการ บริษัท ไทยเซ็นทรัลเคมี จำกัด (มหาชน)

  เมื่อวันที่ 1 เมษายน 2547 Nissho Iwai Corporation เปลี่ยนชื่อบริษัทเป็น Sojitz
  Corporation โดยการควบรวบระหว่าง Nissho Iwai Corporation และ Nichimen
  Corporation

สัดส่วนการถือหุ้นในบริษัท : ไม่มี

วันที่ได้รับแต่งตั้งเป็นกรรมการครั้งแรก : 14 พฤษภาคม 2553

4.

ชื่อ : นายนาโอยูกิ ฟูจิวาร่า

ตำแหน่ง : กรรมการผู้ช่วยผู้จัดการใหญ่

สัญชาติ : ญี่ปุ่น

วัน เดือน ปี เกิด : 2 เมษายน 2501 (อายุ 55 ปี)

ที่อยู่ : แกรนด์ เซ็นเตอร์ พ้อยท์ ราชดำริ 153/2 ซอยมหาดเล็กหลวง 1 ถนนราชดำริ

  แขวงลุมพินี เขตปทุมวัน กรุงเทพฯ

ประวัติการศึกษา : Bachelor of Art from Kobe City University of Foreign
Studies, Japan

ประวัติการทำงาน : ปี 2525 Joint Nissho Iwai Corporation, China Trade Office

  ปี 2527 Nissho Iwai Corporation, Shanghai Liaison Office

  ปี 2530 Nissho Iwai Corporation, China Trade Dept.

  ปี 2531 Nissho Iwai Corporation, Inorganic & Fertilizer Dept.

  ปี 2534 General Manager of Overseas Procurement

  บริษัท ไทยเซ็นทรัลเคมี จำกัด (มหาชน)

  ปี 2538 Nissho Iwai Corporation, Inorganic Chemicals & Fertilizer Dept.

  ปี 2542 General Manager of Sales

  บริษัท ไทยเซ็นทรัลเคมี จำกัด (มหาชน)

  ปี 2546 Japan Vietnam Fertilizer Company, Deputy General Director

  ปี 2549 Sojitz Corporation, Osaka Specialty Chemicals Dept

  ปี 2552 กรรมการผู้ช่วยผู้จัดการใหญ่ บริษัท ไทยเซ็นทรัลเคมี จำกัด (มหาชน)

สัดส่วนการถือหุ้นในบริษัท : ไม่มี

วันที่ได้รับแต่งตั้งเป็นกรรมการครั้งแรก : 15 พฤษภาคม 2552

5.

ชื่อ : นายสุวัฒน์ สืบสันติกุล

ตำแหน่ง : กรรมการอิสระและประธานกรรมการตรวจสอบ

สัญชาติ : ไทย

วัน เดือน ปี เกิด : 21 กุมภาพันธ์ 2494 (อายุ 62 ปี)

ที่อยู่ : 271 ถาวรนิเวศน์ 2 ซอยบางนา-ตราด 12 ถนนบางนา-ตราด แขวงบางนา

  เขตบางนา กรุงเทพฯ 10260

ประวัติการศึกษา : ปริญญาตรี เศรษฐศาสตร์บัณฑิต จากมหาวิทยาลัยอาลิการ์

  ประเทศอินเดียในปี 2516

ประวัติการทำงาน :

  ปี 2517- 2521 ธนาคารกรุงเทพ ด้านต่างประเทศ
  ฝ่ายจัดองค์การนครหลวงและย้ายไปอยู่ด้านธุรกิจการค้าและการเงินต่างประเทศประจำสาขาสุรวงศ์

  ปี 2521-2525 ธนาคาร Al bank Al Saudi Al Fransi ประเทศซาอุดิ อาราเบีย
  (กลุ่มเดียวกันกับธนาคารเครดิต อะกลิโคล ประเทศฝรั่งเศส) ดำรงตำแหน่ง Controller
  สาขา Al Jouf ประเทศซาอุดิ อาราเบีย

  ปี 2526-2527 ธนาคาร Indosuez Niugini Bank, Port Moresby ประเทศปาปัวนิวกินี่
  ตำแหน่งผู้จัดการฝ่ายการเงินและโอนเงินต่างประเทศ

  ปี 2528-2532 บริษัท ซี พี อินเตอร์เทรด จำกัด(เครือเจริญโภคภัณฑ์)
  ตำแหน่งผู้จัดการเอกสารการส่งออกและผู้จัดการการตลาด

  ปี 2532-2554 บริษัทเบอร์ลี่ยุคเกอร์ จำกัด (มหาชน)
  ตำแหน่งผู้อำนวยการฝ่ายบริหารการเงินการธนาคาร

  ปี 2546-2554 กรรมการบริษัท ค๊อสม่าเมดิคอล จำกัด (บริษัทในกลุ่มบริษัทเบอร์ลี่ยุคเกอร์
  จำกัด (มหาชน)

ปี 2555 –ปัจจุบัน กรรมการอิสระ และ ประธานกรรมการตรวจสอบ

บริษัท ไทยเซ็นทรัลเคมี จำกัด (มหาชน)

สัดส่วนการถือหุ้นในบริษัท : ไม่มี

วันที่ได้รับแต่งตั้งเป็นกรรมการครั้งแรก : 20 มิถุนายน 2555

6.

ชื่อ : นายโอภาส ศรีพรกิจขจร

ตำแหน่ง : กรรมการอิสระและกรรมการตรวจสอบ

สัญชาติ : ไทย

วัน เดือน ปี เกิด : 8 พฤษภาคม 2512 (อายุ 44 ปี)

ที่อยู่ : 9/187 หมู่บ้านศุภาลัยสุวรรณภูมิ แขวงลาดกระบัง เขตลาดกระบัง กรุงเทพฯ

ที่ทำงาน : บริษัท ไมดาส ออดิท แอนด์ แอดไวซอรี่ จำกัด

  50/10 อาคารเมทัลเลี่ยนทาวเวอร์ ชั้น 3 ถนนพระรามที่ 1

  แขวงรองเมือง เขตปทุมวัน กรุงเทพฯ 10330

ประวัติการศึกษา : ปริญญาตรี การบัญชี (เกียรตินิยมอันดับ 2) จากมหาวิทยาลัยเชียงใหม่

  ปริญญาโท เศรษฐศาสตร์ธุรกิจ สถาบันบัณฑิตพัฒนาบริหารศาสตร์ (NIDA)

  ผู้ตรวจสอบบัญชีรับอนุญาต (ประเทศไทย)

  ประกาศนียบัตรสากลการประเมินการควบคุมภายในด้วยตนเอง (CCSA)

  ผู้ตรวจสอบภายในรับอนุญาตสากล (CIA)

  ประกาศนียบัตรผู้ตรวจสอบภายในด้านการบริการการเงิน (CFSA)

ประวัติการทำงาน : บริษัท ตรวจสอบบัญชีเอสจีวี ณ ถลาง จำกัด

  บริษัท ไพร์ซวอเตอร์เฮาร์สคูเปอร์ส เอบีเอเอส จำกัด

  บริษัท เคพีเอ็มจี ออดิท (ประเทศไทย) จำกัด

  บริษัท เคพีเอ็มจี ที่ปรึกษา (ประเทศไทย) จำกัด

  บริษัท ดีลอยท์ ทู้ช โธมัทสุ ไชยยศ ที่ปรึกษา จำกัด

  ปี 2552 กรรมการอิสระและกรรมการตรวจสอบ

บริษัท ไทยเซ็นทรัลเคมี จำกัด (มหาชน)

สัดส่วนการถือหุ้นในบริษัท : ไม่มี

วันที่ได้รับแต่งตั้งเป็นกรรมการครั้งแรก : 14 สิงหาคม 2552

7.

ชื่อ : นายเกษมศักดิ์ มัสยวาณิช

ตำแหน่ง : กรรมการอิสระและกรรมการตรวจสอบ

สัญชาติ : ไทย

วัน เดือน ปี เกิด : 3 สิงหาคม 2494 (อายุ 62 ปี)

ที่อยู่ : 217/1 ซอยเจริญมิตร ถนนสุขุมวิท 71 แขวงคลองตันเหนือ เขตวัฒนา

  กรุงเทพฯ 10110

ที่ทำงาน : บริษัท เค.เอ.ที อินเตอร์เนชั่นแนล (ประเทศไทย) จำกัด

  บริษัท เจ.เอ็น.อาร์ จำกัด

ประวัติการศึกษา : ปริญญาตรี วิศวกรรมศาสตร์บัณฑิต สาขาวิศวกรรมเครื่องกล

  Nippon Institute of Technology, ประเทศญี่ปุ่น

  Advanced Management Development Program รุ่นที่ 2/2535

  มหาวิทยาลัยธรรมศาสตร์ กรุงเทพ

ประวัติการทำงาน :
ปี 2520-2537 ผู้จัดการบริษัท โตโยต้า มอเตอร์ ประเทศไทย จำกัด

ปี 2537-2543 กรรมการบริษัท ไอแอนด์ซี ดีเวลล็อปเม้นท์ (ไทยแลนด์) จำกัด

ปี 2537-ปัจจุบัน กรรมการผู้จัดการ บริษัท เจ.เอ็น.อาร์ จำกัด

กรรมการผู้จัดการ บริษัท เค.เอ.ที อินเตอร์เนชั่นแนล (ประเทศไทย) จำกัด

ปี 2553-ปัจจุบัน กรรมการอิสระและกรรมการตรวจสอบ

บริษัท ไทยเซ็นทรัลเคมี จำกัด (มหาชน)

สัดส่วนการถือหุ้นในบริษัท : ไม่มี

วันที่ได้รับแต่งตั้งเป็นกรรมการครั้งแรก : 16 สิงหาคม 2553

8.

ชื่อ : นางสาวกนกพร อังสุนทรสฤษดิ์

ตำแหน่ง : กรรมการ

สัญชาติ : ไทย

วัน เดือน ปี เกิด : เมษายน 2514 (อายุ 42 ปี)

ที่อยู่ : 3/92 ถ.นราธิวาสราชนครินทร์ สาทร กรุงเทพฯ 10120

ที่ทำงาน : ธนาคารกรุงเทพ จำกัด (มหาชน)

  333 ถนนสีลม เขตบางรัก กรุงเทพฯ 10500

ประวัติการศึกษา : M.A. (Economics), University of Missouri, U.S.A

  เศรษฐศาสตรบัณฑิต จุฬาลงกรณ์มหาวิทยาลัย

ประวัติการทำงาน :

ปี 2539 – 2544 เจ้าหน้าที่อำนวยสินเชื่อ ธนาคารกรุงเทพ จำกัด (มหาชน)

  ปี 2544 - 2546 ผู้จัดการสินเชื่อ ธุรกิจเคมีภัณฑ์ ธนาคารกรุงเทพ จำกัด (มหาชน)

  ปี 2546- 2553 Assistant Vice President ผู้จัดการธุรกิจสัมพันธ์ ธุรกิจเคมีภัณฑ์

  ธนาคารกรุงเทพ จำกัด (มหาชน)

  ปี 2553 - ปัจจุบัน Vice President ผู้จัดการธุรกิจสัมพันธ์ ธุรกิจเคมีภัณฑ์

  ธนาคารกรุงเทพ จำกัด (มหาชน)

ปี 2554-ปัจจุบัน กรรมการ บริษัท ไทยเซ็นทรัลเคมี จำกัด (มหาชน)

สัดส่วนการถือหุ้นในบริษัท : ไม่มี

วันที่ได้รับแต่งตั้งเป็นกรรมการครั้งแรก : 31 มีนาคม 2554

9.

ชื่อ : นายทากูจิ นาคากาว่า

ตำแหน่ง : เจ้าหน้าที่บริหารและผู้ช่วยกรรมการผู้จัดการใหญ่

สัญชาติ : ญี่ปุ่น

วัน เดือน ปี เกิด : 5 กรกฎาคม 2518 (อายุ 37 ปี)

ที่อยู่ : The Emporio Place 93/275, ซอยสุขุมวิท 24, แขวงคลองตัน, เขตคลองเตย,
กรุงเทพฯ 10110

ประวัติการศึกษา : Bachelor of Engineering in Industrial Chemistry at the
Faculty of Engineering, Kyoto University, Japan

ประวัติการทำงาน : Apr 1999 Joined Nichimen Corporation

  Apr 1999-Mar 2001 Fine chemical Dept. Fertilizer Section

  Apr 2001- Sept 2001 Arysta LifeScience NM Corporation

  Oct 2001-Jul 2007 Arysta LifeScience Corporation

  Aug 2007-Apr 2009 Sojitz Corporation, Chemical & Plastic Div, Chemical
  Unit, Fertilizer & Methanol Dept.

  May 2009-June2010 Atlas Fertilizer Corporation, Assistant Vice
  President

  July2010 Joined Thai Central Chemical PCL

  Aug2010 - Present EO&SVP, Thai Central Chemical PCL

สัดส่วนการถือหุ้นในบริษัท : ไม่มี

10.

ชื่อ : นายไพโรจน์ ปัญญวุฒิ

ตำแหน่ง : เจ้าหน้าที่บริหารและผู้ช่วยกรรมการผู้จัดการใหญ่

สัญชาติ : ไทย

วัน เดือน ปี เกิด : 14 ตุลาคม 2493 (อายุ 63 ปี)

ที่อยู่ : 633/11 เจริญราษฎร์ 7 แยก 33 แขวงบางโคล่ เขตบางคอแหลม กรุงเทพฯ 10120

ประวัติการศึกษา : วิทยาศาสตร์บัณฑิต จุฬาลงกรณ์มหาวิทยาลัย

ประวัติการทำงาน : ปี 2517-2523 นักเคมีฝ่ายวิชาการ โรงงานบริษัทไทยเซ็นทรัลศูนย์พระ
สมุทรเจดีย์

  ปี 2524 – 2541 ประจำสำนักงานใหญ่บริษัทไทยเซ็นทรัลเคมี จำกัด (มหาชน)

  ปี 2541- 2552 ผู้จัดการโรงงานบริษัทไทยเซ็นทรัลศูนย์พระสมุทรเจดีย์

  ปี 2552 – ปัจจุบัน เจ้าหน้าที่บริหารสายงานการผลิต บริษัท ไทยเซ็นทรัลเคมี จำกัด (มหาชน)

สัดส่วนการถือหุ้นในบริษัท : 10,124 หุ้น คิดเป็นร้อยละ 0.00

11.

ชื่อ : นางมณฑา เกษตรศิลป์ชัย

ตำแหน่ง : เจ้าหน้าที่บริหารและผู้ช่วยกรรมการผู้จัดการใหญ่

สัญชาติ : ไทย

วัน เดือน ปี เกิด : 22 มิถุนายน 2508 (อายุ 44 ปี)

ที่อยู่ : 78/1046 ถ.พระราม 3 ช่องนนทรี ยานนาวา กรุงเทพฯ 10120

ประวัติการศึกษา : ศิลปศาสตร์มหาบัณฑิต สาขาจิตวิทยาอุตสาหกรรมและองค์การ
มหาวิทยาลัยธรรมศาสตร์

ศิลปศาสตร์บัณฑิต สาขาภาษาอังกฤษ มหาวิทยาลัยธรรมศาสตร์

ประวัติการทำงาน :

ปี 2531 - 2535 Donor Services Department Supervisor, PLAN International

  ปี 2536 - 2540 HR Officer, Andersen Consulting Company Limited

  ปี 2540 – 2542 Personnel Manager, TN Group

  ปี 2542 - 2547 HR Manager, KPMG Advisory (Thailand) Limited

  ปี 2548- 2550 HR Manager-SEA, Seminis Vegetable Seeds (Thailand)
  Limited

  ปี 2551 – 2554 HR Director, General Electric International Operations
  Co., Inc.

  ปี 2554 - ปัจจุบัน เจ้าหน้าที่บริหารและผู้ช่วยกรรมการผู้จัดการใหญ่

  ด้านทรัพยากรมนุษย์และตรวจสอบภายใน

  บริษัท ไทยเซ็นทรัลเคมี จำกัด (มหาชน)

สัดส่วนการถือหุ้นในบริษัท : ไม่มี

12.

ชื่อ : นายวัชระ ปิงสุทธิวงศ์

ตำแหน่ง : เจ้าหน้าที่บริหารและผู้ช่วยกรรมการผู้จัดการใหญ่

สัญชาติ : ไทย

วัน เดือน ปี เกิด : 1 ธันวาคม 2500 (อายุ 56 ปี)

ที่อยู่ : 60/323 หมู่ 12 รามอินทรา 40 คลองกุ่ม บึงกุ่ม กรุงเทพฯ

ประวัติการศึกษา : วิทยาศาสตร์บัณฑิต (เกษตรศาสตร์) สาขาวิชาเอกกีตวิทยา

  มหาวิทยาลัยเกษตรศาสตร์

ประวัติการทำงาน :

ปี 2524 - 2527 Sales Demonstrator of Agro Chemical Department, Metro Co.,
Ltd.

  ปี 2527 - 2532 Sales Representative of Agro Chemical Department, Thai
  Central Chemical PCL

  ปี 2533 – 2535 Regional Sales Manager of Sales & Marketing Department,
  Thai Central

  Chemical PCL

  ปี 2535 - 2536 Assistant Sales Manager of Sales & Marketing Department

  ปี 2536- 2538 Sales Manager of Sales & Marketing Department

  ปี 2538 – 2544 General Manager of Sales & Marketing Department

  ปี 2544 – 2546 General Manager of Fertilizer Department/ Co-General
  Manager of Corporate

  Planning Department

ปี 2546 – 2548 Senior General Manager of Fertilizer Department

ปี 2548 – 2549 Senior General Manager of Fertilizer Department / R&D
Department

ปี 2549 – 2555 Vice President Sales Division / R&D Department

  ปี 2555 - ปัจจุบัน เจ้าหน้าที่บริหารและผู้ช่วยกรรมการผู้จัดการใหญ่

  ด้านธุรกรรมการค้าและสายงานวิจัยและพัฒนา

  บริษัท ไทยเซ็นทรัลเคมี จำกัด (มหาชน)

สัดส่วนการถือหุ้นในบริษัท : ไม่มี

13.

ชื่อ : นายสมรัก ลิขิตเจริญพันธ์

ตำแหน่ง : เจ้าหน้าที่บริหารและผู้ช่วยกรรมการผู้จัดการใหญ่

สัญชาติ : ไทย

วัน เดือน ปี เกิด : 15 สิงหาคม 2508 (อายุ 48 ปี)

ที่อยู่ : 217-219 ซอยเจริญนคร 10 แขวงคลองต้นไทร เขตคลองสาน กรุงเทพมหานคร

ประวัติการศึกษา : วิศวกรรมศาสตร์บัณฑิต จุฬาลงกรณ์มหาวิทยาลัย

  วิทยาศาสตร์บัณฑิต  มหาวิทยาลัยมหิดล

ประวัติการทำงาน    :

ปี 2531 - 2538 วิศวกรประจำโรงงานพระสมุทรเจดีย์ บมจ. ไทยเซ็นทรัลเคมี

ปี 2538 – 2541 ผู้จัดการฝ่ายซ่อมบำรุง บมจ. ไทยเซ็นทรัลเคมี

ปี 2541 – 2545 ผู้จัดการทั่วไป สายงานวิศวกรรม บมจ. ไทยเซ็นทรัลเคมี

ปี 2545 – 2549 ผู้จัดการทั่วไป สายงานผลิต บมจ. ไทยเซ็นทรัลเคมี

ปี 2549 – 2555 ผู้อำนวยการผลิต และรองผู้จัดการโรงงานนครหลวง บมจ. ไทยเซ็นทรัลเคมี

  ปี 255 – ปัจจุบัน เจ้าหน้าที่บริหารส่วนงานผลิต และผู้จัดการโรงงานนครหลวง
  บมจ. ไทยเซ็นทรัลเคมี

สัดส่วนการถือหุ้นในบริษัท 13,600 หุ้น       คิดเป็นร้อยละ 0.00

14.

ชื่อ : นายทาดาฮิโกะ ซูกิโอะ

ตำแหน่ง : เจ้าหน้าที่บริหารและผู้ช่วยกรรมการผู้จัดการใหญ่

สัญชาติ : ญี่ปุ่น

วัน เดือน ปี เกิด : 18 พฤศจิกายน 2512 (อายุ 44 ปี)

ที่อยู่ : Centre Point Langsuan เลขที่ 60 หลังสวนซอย 1 แขวงลุมพินี เขตปทุมวัน

  กรุงเทพฯ

ประวัติการศึกษา : ปี 2536 Bachelor Degree of Social Sciences from
Hitotsubashi University

ประวัติการทำงาน :

เม.ย. 2536 เข้าร่วมงานกับ Nissho Iwai Corporation

เม.ย. 2536 – เม.ย. 2539 Nissho Iwai Corporation, Finance Dept.

  พ.ค. 2539 – พ.ค. 2540 ศึกษาภาษาแมนดารินที่ National Taiwan Normal
  University mandarin training center

มิ.ย. 2540 – พ.ค. 2541 Nissho Iwai (Shanghai) Corporation

มิ.ย. 2541 – ก.ย. 2541 Nishho Iwai Corporation, Finance Dept.

ต.ค. 2541 – มี.ค. 2543 Nissho Iwai Corporation, Fund Management Dept.

เม.ย. 2543 – มี.ค. 2548 Nissho Iwai Hong Kong Corporation, Manager of
Finance Dept.

เม.ย. 2548 – ก.ย. 2551 Sojitz Corporation Project Finance Dept.

ต.ค. 2551 – ก.ย. 2553 Sojitz Corporation Risk Management Dept.

ต.ค. 2553 – เม.ย. 2555 Sojitz Corporation Structured Finance Dept.

พ.ค. 2555 – ปัจจุบัน เจ้าหน้าที่บริหารและผู้ช่วยกรรมการผู้จัดการใหญ่

  บริษัท ไทยเซ็นทรัลเคมี จำกัด (มหาชน)

สัดส่วนการถือหุ้นในบริษัท : ไม่มี

15.

ชื่อ : นางวิภา วิชาผลไชยกุล

ตำแหน่ง : ผู้อำนวยการ สายงานบัญชี

สัญชาติ : ไทย

วัน เดือน ปี เกิด : 12 ธันวาคม 2500 (อายุ 56 ปี)

ที่อยู่ : 325 / 9 ถนนสุขสวัสดิ์ 32 แขวงบางปะกอก เขตราษฎร์บูรณะ กทม.

ประวัติการศึกษา : บริหารธุรกิจบัณฑิต (การบัญชี)

ประวัติการทำงาน :

ปี 1979 – 1980 Accounting Clerk บริษัท ศรีกรุงวัฒนา จำกัด

  ปี 1980 – 1985 Assistant บริษัท ศรีกรุงวัฒนา จำกัด

  ปี 1985 – 1988 Accountant Fertilizer บริษัท ศรีกรุงวัฒนา จำกัด

  ปี 1988 – 1992 Accountant บริษัท ไทยเซ็นทรัลเคมี จำกัด (มหาชน)

  ปี 1992 – 1998 Chief Accountant บริษัท ไทยเซ็นทรัลเคมี จำกัด (มหาชน)

  ปี 1998 – 2003 General Manager สายงานบัญชี บริษัท ไทยเซ็นทรัลเคมี จำกัด (มหาชน)

  ปี 2003 – 2006 Senior General Manager

  ปี 2006 – Present Vice President

สัดส่วนการถือหุ้นในบริษัท : 3,982 หุ้น คิดเป็นร้อยละ 0.00

16.

ชื่อ : นางลักษมี หิรัญญะวณิชย์

ตำแหน่ง : ผู้จัดการทั่วไป สายงานการเงิน

สัญชาติ : ไทย

วัน เดือน ปี เกิด : 10 มีนาคม 2502 (อายุ 54 ปี)

ที่อยู่ : 99/169 หมู่บ้านสินทรัพย์นคร ถ.พุทธมณฑล สาย 2 แขวงบางแคเหนือ

เขตบางแค กรุงเทพฯ 10160

ประวัติการศึกษา : ปริญญาตรี บริหารธุรกิจบัณฑิต มหาวิทยาลัยกรุงเทพ

ประวัติการทำงาน :

ปี 2520 - 2522 Costing Clerk, Overseas Purchase Operation Dept. บริษัท
ศรีกรุงวัฒนา จำกัด

  ปี 2522 - 2525 Chief, Costing บริษัท ศรีกรุงวัฒนา จำกัด

  ปี 2525 - 2527 Financial Assistant, Funding Dept. บริษัท ศรีกรุงวัฒนา จำกัด

  ปี 2527 - 2532 Financial Assistant, Funding Dept. บริษัท ยูเอ็มซี
  อินเตอร์เนชั่นแนล คอร์ ปอเรชั่น จำกัด

  ปี 2532 - 2532 Acting Section Chief, Finance Dept. บริษัท ไทยเซ็นทรัลเคมี
  จำกัด

  ปี 2532 - 2533 Assistant Section Chief, Foreign Exchange Section,
  Finance Dept.

  บริษัท ไทยเซ็นทรัลเคมี จำกัด

  ปี 2533 - 2534 Section Chief, Foreign Exchange Section, Finance Dept.

  บริษัท ไทยเซ็นทรัลเคมี จำกัด

  ปี 2534 – 2535 Section Manager, Foreign Exchange Section, Finance Dept.

  บริษัท ไทยเซ็นทรัลเคมี จำกัด

  ปี 2535 – 2537 Assistant Division Manager, Foreign Exchange, Finance
  Dept.

  บริษัท ไทยเซ็นทรัลเคมี จำกัด (มหาชน)

  ปี 2537 – 2546 Division Manager, Foreign Exchange, Finance Dept.

  บริษัท ไทยเซ็นทรัลเคมี จำกัด (มหาชน)

  ปี 2546 – ปัจจุบัน General Manager, Finance Division บริษัท ไทยเซ็นทรัลเคมี
  จำกัด (มหาชน)

สัดส่วนการถือหุ้นในบริษัท : ไม่มี

รายละเอียดการเข้าร่วมประชุมคณะกรรมการ ประจำปี 2555

ในปี 2555 บริษัทได้มีการประชุมคณะกรรมการทั้งหมด 5 ครั้ง ดังมีรายละเอียดการเข้าร่วมประชุม
ของกรรมการแต่ละท่านดังนี้

+------------------------+------------------------------+---+---+---+---+---+
| รายนาม                 | ตำแหน่ง                       | ป |   |   |   |   |
|                        |                              | ร |   |   |   |   |
|                        |                              | ะ |   |   |   |   |
|                        |                              | ช |   |   |   |   |
|                        |                              | ุม |   |   |   |   |
|                        |                              | ค |   |   |   |   |
|                        |                              | ร |   |   |   |   |
|                        |                              | ั้ง |   |   |   |   |
|                        |                              | ที่ |   |   |   |   |
+------------------------+------------------------------+---+---+---+---+---+
|                        |                              | M |   |   |   |   |
|                        |                              | e |   |   |   |   |
|                        |                              | e |   |   |   |   |
|                        |                              | t |   |   |   |   |
|                        |                              | i |   |   |   |   |
|                        |                              | n |   |   |   |   |
|                        |                              | g |   |   |   |   |
|                        |                              | N |   |   |   |   |
|                        |                              | o |   |   |   |   |
|                        |                              | . |   |   |   |   |
+------------------------+------------------------------+---+---+---+---+---+
| Name                   | Position                     | 1 | 2 | 3 | 4 | 5 |
+------------------------+------------------------------+---+---+---+---+---+
| 1.  นายมาซาโตะ ทาเคอิ   | ประธานกรรมการ                |  | x | x | x | x |
+------------------------+------------------------------+---+---+---+---+---+
| 2.  นายบรรหาร บัณฑุกุล *  | กรรมกา                       | x | - | - | - | - |
|                        | รอิสระและประธานกรรมการตรวจสอบ |   |   |   |   |   |
+------------------------+------------------------------+---+---+---+---+---+
| 3.  นายสุวัฒน์ สืบสันติกุล ** | กรรมกา                       | - | - | - |  |  |
|                        | รอิสระและประธานกรรมการตรวจสอบ |   |   |   |   |   |
+------------------------+------------------------------+---+---+---+---+---+
| 4.  นายโอภาส ศรีพรกิจขจร | กรรมการอิสระและกรรมการตรวจสอบ |  |  |  |  |  |
+------------------------+------------------------------+---+---+---+---+---+
| 5.  นายเกษมศักดิ์ มัสยวานิช | กรรมการอิสระและกรรมการตรวจสอบ |  |  |  |  |  |
+------------------------+------------------------------+---+---+---+---+---+
| 6.  นายชิกาฮิเด โมริ      | ประธานเจ้า                    |  |  |  |  |  |
|                        | หน้าที่บริหารและกรรมการผู้จัดการใหญ่ |   |   |   |   |   |
+------------------------+------------------------------+---+---+---+---+---+
| 7.  นายเออิจิ ฮามาดา     | ประธานเจ้าหน้า                 |  |  |  |  |  |
|                        | การเงินและกรรมการรองผู้จัดการใหญ่ |   |   |   |   |   |
+------------------------+------------------------------+---+---+---+---+---+
| 8.  นายนาโอยูกิ ฟูจิวาร่า   | เจ้าหน้าท                      |  |  |  |  |  |
|                        | ี่บริหารและกรรมการผู้ช่วยผู้จัดการใหญ่ |   |   |   |   |   |
+------------------------+------------------------------+---+---+---+---+---+
| 9.  นางสาวกนกพร        | กรรมการ                      |  |  |  | x |  |
|     อังสุนทรสฤษดิ์         |                              |   |   |   |   |   |
+------------------------+------------------------------+---+---+---+---+---+

หมายเหตุ 1.  เข้าร่วมประชุม X ไม่เข้าร่วมประชุม - ลาออก/ยังไม่ได้รับตำแหน่ง

  2. * นายบรรหาร บัณฑุกุล
  พ้นจากตำแหน่งกรรมการอิสระและประธานกรรมการตรวจสอบในวันที่ 12 มีนาคม 2555

3. ** นายสุวัฒน์ สืบสันติกุล เข้ารับตำแหน่งกรรมการในวันที่ 20 มิถุนายน 2555

ค่าตอบแทนกรรมการและผู้บริหารปี 2555

  (หน่วย : บาท) (Unit : Baht)

  ------- ------------------------ ------------------------------------------- ------------
  ลำดับที่   รายนาม                   ตำแหน่ง                                      รวม

  1       นายมาซาโตะ ทาเคอิ         ประธานกรรมการ                               978,000

  2       นายชิกาฮิเด โมริ            ประธานเจ้าหน้าที่บริหารและกรรมการผู้จัดการใหญ่       240,000

  3       นายไพบูลย์ รัตนาภรณ์ชัย *     เจ้าหน้าที่บริหารและกรรมการรองผู้จัดการใหญ่อาวุโส     805,000

  4       นายเออิจิ ฮามาดา           ประธานเจ้าหน้าที่การเงินและกรรมการรองผู้จัดการใหญ่   672,000

  5       นายนาโอยูกิ ฟูจิวาร่า         เจ้าหน้าที่บริหารและกรรมการผู้ช่วยผู้จัดการใหญ่         600,000

  6       น.ส.กนกพร อังสุนทรสฤษดิ์     กรรมการ                                     216,000

  7       นายบรรหาร บัณฑุกุล **       กรรมการอิสระและประธานกรรมการตรวจสอบ          426,000

  8       นายสุวัฒน์ สืบสันติกุล          กรรมการอิสระและประธานกรรมการตรวจสอบ          25,200

  9       นายโอภาส ศรีพรกิจขจร       กรรมการอิสระและกรรมการตรวจสอบ                342,000

  10      นายเกษมศักดิ์ มัสยวาณิช       กรรมการอิสระและกรรมการตรวจสอบ                372,000

          รวม 10 ท่าน                                                           4,676,200

          เงินเดือน/โบนัส                                                         36,412,517
          กรรมการและผู้บริหาร จำนวน                                               
          14 ท่าน                                                               

          ค่าตอบแทนกรรมการตรวจสอบ                                               1,340,000
          จำนวน 4 ท่าน                                                          

          ค่าตอบแทนอื่นๆ                                                          -

                                                                               
  ------- ------------------------ ------------------------------------------- ------------

หมายเหตุ * นายไพบูลย์ รัตนาภรณ์ชัย ได้ลาออกจากการเป็นกรรมการบริษัท ฯ เมื่อวันที่ 16
ธันวาคม 2554 ** นายบรรหาร บัณฑุกุล ได้เสียชีวิต เมื่อวันที่ 12 มีนาคม 2555